จับตา JASIF วิ่งต่อ รับข่าว “3BB” ปิดหนี้ค่าเช่ากว่า 40 ลบ.
จับตา JASIF วิ่งต่อ ขานรับ “ทริปเปิ้ลที บรอดแบนด์” จ่ายค่าเช่าคงค้างราว 43 ลบ. พร้อมค่าปรับครบแล้ว
จับตา JASIF วิ่งต่อ ขานรับ “ทริปเปิ้ลที บรอดแบนด์” จ่ายค่าเช่าคงค้างราว 43 ลบ. พร้อมค่าปรับครบแล้ว
27 มี.ค. 2566

บริษัทหลักทรัพย์จัดการกองทุนรวม บัวหลวง จำกัด ในฐานะบริษัทจัดการของกองทุนรวมโครงสร้างพื้นฐานบรอดแบนด์อินเทอร์เน็ต จัสมิน หรือ JASIF เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ณ ปัจจุบัน กองทุนได้รับค่าเช่าทรัพย์สินรายเดือนครบถ้วนเต็มจำนวน พร้อมค่าปรับ จากบริษัท ทริปเปิ้ลที บรอดแบนด์ จำกัด (มหาชน) หรือ TTTBB แล้ว
อย่างไรก็ตามการปรับค่าเช่าหรือปรับเปลี่ยนโครงสร้างค่าเช่าของกองทุนจะกระทำได้ก็ต่อเมื่อกองทุนได้รับการอนุมัติจากผู้ถือหน่วยลงทุนเท่านั้น
สำหรับก่อนหน้านี้บลจ.บัวหลวง ระบุว่า ทาง 3BB ได้ชำระค่าเช่าส่วนใหญ่มาแล้ว แต่ยังมียอดค้างชำระบางส่วนจำนวนไม่เกิน 43 ล้านบาท ซึ่งตามเงื่อนไขในสัญญาเช่าระหว่างกองทุนกับ 3BB นั้น ทาง 3BB สามารถชำระค่าเช่าล่าช้าได้ไม่เกิน 15 วัน นับจากวันครบกำหนดชำระ และจะครบกำหนดในวันที่ 30 มีนาคม โดยในระหว่างนี้ 3BB จะต้องเสียค่าปรับในอัตราร้อยละ 7.50 ต่อปี จนกว่าจะชำระค่าเช่าครบถ้วน